cyanic-selkie/wikianc huggingface dataset:
प्रेम शंकर गुप्त
जीवनी
उनके प्रारfम्भक गुरू श्री ´शिशु जी´ की कविता जो उन्हें अत्यन्त व्यथित एवं स्पर्श करती है कुछ इस प्रकार है: ´
कहानी सुनाने को जी चाहता है।
किसी का नहीं हू¡ हठीला विरोधी
न बन्दी किन्हीं वाद के बन्धनों का
जहा¡ व्योम स्वच्छन्द है मैं वहीं हूँ।
मगर संतुलन में किसी की परिस्थिति
जहां चोट खाई हुई देखता हूँ,
कफन में वहीं लाल छीटें छिड़क कर
पताका उड़ाने को जी चाहता है।
सुनो गौर से तो, सुनाने के काबिल
कहानी सुनाने को जी चाहता है।´
स्वर्गीय शिशु जी के साथ आदरणीय श्री वल्लभ जी का सानिध्य भी न्यायमूर्ति श्री गुप्त जी को अपने स्कूल सनाधर्म में प्राप्त हुआ। श्री गुप्त, ´वल्लभ जी´ की देश प्रेम की निम्न कविता से अत्यन्त प्रभावित होकर स्वतन्त्रता के आन्दोलन में भी सम्मलित हुये,
´प्रिय विदा दो, मुक्त करो अब
मुझको इस मुज बन्धन से।
मेरा हृदय फटा जाता है,
मात्र भूमि के क्रन्दन से,
तुम्हीं कहो जब युद्ध छिड़ा हो,
चारों ओर देश भर में,
तब युवकों को शोभा देता,
क्या बैठे रहना घर में।
पीना है यह प्याला मुझको,
रस न सही विषधार सही,
मुझे किसी को कंठ लगाना,
तुम न सही तलवार सही।
सुनो बज रही है रणभेरी,
कोलाहल ध्वनि छाई है,
जीवित रहे मिलेंगे तो फिर,
अथवा यही विदाई है।´
हिन्दी साधना एवं सम्मान
राष्ट्र कवि रामधारी सिंह दिनकर कहते थे कि हिन्दी को अभी सम्मान मिलना शेष है। हिन्दी को खून की नहीं पसीने की आवश्यकता है तभी उसकी वास्तविक प्रगति सम्भव हो सकती है। प्रेम शंकर जी के द्वारा इस ओर किया गया परिश्रम सराहनीय है। हिन्दी में निर्णय देने के अपने अद्भुत कार्य के अलावा आपका यह मानना रहा है कि विधि क्षेत्र में हिन्दी एवं अन्य भारतीय भाषाओं का प्रयोग स्वछन्द एवं कृत्रिम रूप से हो। हिन्दी के बहुत से क्लिष्ट शब्दों का व्यर्थ में प्रयोग करना उचित नहीं है। सेवानिवृत्ति के पश्चात आप सर्वस्व रूप से हिन्दी के उत्थान और उसके सम्मान की रक्षा में तन मन धन से लग गये। आपकी इस हिन्दी सेवा से अभिभूत हो उत्तर प्रदेश हिन्दी संस्थान द्वारा आपको वर्ष १९९२ में ´हिन्दी गौरव´ से सम्मानित किया गया। वर्ष १९९३ में अखिल भारतीय हिन्दी साहित्य सम्मेलन इलाहाबाद द्वारा आपको ´साहित्य वाचस्पति´ की मानध उपाधि दी गयी। इसी कड़ी में आपको वर्ष १९९८ में हिन्दी साहित्य सम्मेलन द्वारा ´पंडित श्रीनारायण चतुर्वेदी सम्मान´ भी प्रदान किया गया। उत्तर प्रदेश शासन द्वारा हिन्दी भाषा के उन्नयन एवं सराहनीय सेवा के उपलक्ष में आपको ´महामना मदन मोहन मालवीय सम्मान´ से नवाजा। महामहिम राज्यपाल उत्तर प्रदेश आचार्य विष्णुकान्त शास्त्री द्वारा सितम्बर २००० में ´तुलसी सम्मान´ तुलसी पीठ एवं शोध संस्थान के समारोह में प्रदान किया गया। आपको रामायणम् न्यास अयोध्या द्वारा एवं हिन्दी विधि प्रतिष्ठान द्वारा भी ´सारस्वत सम्मान व विशिष्ठ राज्य भाषा सम्मान´ से विभूषित किया गया।
न्यायमूर्ति प्रेम शंकर जी ने वर्ष १९९२ में जब उन्हें उत्तर प्रदेश हिन्दी संस्थान द्वारा ´हिन्दी गौरव´ सम्मान से विभूषित किया गया तो उसके साथ पुरस्कृत ५१ हजार की धनराशि में उन्होंने अपने ओर से २० हजार रूपये मिलाकर ´इटावा हिन्दी सेवा निधि´ की स्थापना हिन्दी व अन्य भारतीय भाषाओं के प्रसार, प्रचार, समृद्धी एवं उत्थान व हिन्दी के मनीषियों को पुरूस्कृत करने हेतु की। यह संस्था विगत १४ वर्षों से आपके कुशल दिशा निर्देश में सफलता के कई सोपान पार कर चुकी है।
विधि क्षेत्र में उन्होंने अपने हिन्दी प्रेम एवं अपनी भारतीय सांस्कृति के प्रति निष्ठा का विलक्षण परिचय दिया है। वास्तव में उनका लेखन, विशेषतया विधि के क्षेत्र में उनका मौलिक अवदान, मील का पत्थर कहा जा सकता है। अंग्रेजी भाषा पर भी उन्का अच्छा अधिकार होते हुए आपने राज्य भाषा में अपने निर्णय लिखकर सभी देशवासियों को एक नई दिशा दी है। इस दिशा बोध के मूल में निज भाषा उन्नति का मूलमंत्र निरंतर मुखरित होता रहा है। वे ऐसे चिन्तक और विचारक है जो सोते जागते हिन्दी भाषा और साहित्य की उपासना और सेवा करते हैं। वे एक अवकाश प्राप्त न्यायमूर्ति अवश्य है किन्तु उनका यह अवकाश आज भी राष्ट्रभाषा और राष्ट्रीय संस्कृति के लिए समर्पित है। उनके व्यक्तित्व में एक ओजस्विता है और उसी अनुपात में एक मधुरता भी, विधि की सटीक तार्ककिता है तो सदियों पुरानी भारतीय संस्कृति का प्रतिबिम्ब भी।
न्यायमूर्ति गुप्त जी अपने निराले व्यक्तित्व के लिए जाने और पहचाने जाते हैं। वे बहुमुखी प्रतिभा के धनी है चाहे वह हिन्दी हो, या विधि क्षेत्र हो, साहित्यिक हो, संस्कृति हो, धार्मिक हो या सामाजिक। आपने हमेशा ही अपनी सरल, साहिfत्यक व ओजस्वी वाणी से हर कार्यक्रम में जनता को हिलोर कर रखा है। परिणाम स्वरूप उनको सर्वव्यापी लोकप्रियता मिली है।
सन्दर्भ
जीवन के साधक : कर्म के आराधक - न्यायमूति श्री प्रेम शंकर गुप्त
लक्ष्मणगढ़
लक्ष्मणगढ़ (Laxmangarh) या लच्छमनगढ़ (Lachhmangarh) भारत के राजस्थान राज्य के सीकर ज़िले में स्थित एक नगर है। यह इसी नाम की तहसील का मुख्यालय भी है।
विवरण
लक्ष्मणगढ़ राष्ट्रीय राजमार्ग 52 पर सीकर से 30 किमी की दूरी पर स्थित है। लक्ष्मणगढ़ तहसील में मुख्य गांवों में से गनेड़ी भी आता है जो राजस्थान सरकार के पूर्व मंत्री यूनुस खान का गांव है
इतिहास
सीकर के राव राजा लक्ष्मण सिंह ने 1805 ई. में लक्ष्मणगढ़ दुर्ग का निर्माण करवाया था और उन्होंने 1864 ई. में इसके चारों ओर वर्तमान लक्ष्मणगढ़ शहर की स्थापना की थी।
अर्थव्यवस्था
लच्छमनगढ़ के निवासी मूलरूप से कृषि पर निर्भर है, शेष यहाँ कपड़ा, स्वर्ण, शिक्षा,स्वास्थ्य आदि क्षेत्रो में कार्यरत है। यहाँ का मुख्य बाजार घंटाघर एवं चोपड़ बाजार है।
परिवहन
क़स्बानुमा लक्ष्मणगढ़ शहर सीकर ज़िला मुख्यालय से लगभग 24 किमी दूरी पर स्थित है। जयपुर, दिल्ली, अजमेर, कोटा और बीकानेर से यह सड़क मार्ग से सीधे जुड़ा हुआ है। जयपुर यहां से क़रीब 160 किलोमीटर (एनएच 52 के माध्यम से 145.2 किमी) है, जबकि राजधानी दिल्ली क़रीब (261.8 किमी एनएच 334 बी के माध्यम से) (283.8 किमी एनएच 9 के माध्यम से) की दूरी पर स्थित है। राष्ट्रीय राजमार्ग 52 मार्ग पर स्थित लक्ष्मणगढ़ मीटर गेज रेल लाइन से जुड़ा हुआ था, लेकिन वर्तमान में ब्रोडगज का कार्य चालु है, जो की अब पूरा हो गया है। यहां पर रेल परिवहन की सुविधा भी ह जो जयपुर और बीकानेर को जोड़ती है।
पर्यटन
लक्ष्मणगढ़ का किला, चार चौक हवेली, राधिका मुरली मनोहर मंदिर, चेतराम संगनीरिया हवेली, राठी परिवार हवेली, श्योनारायण कयल हवेली, डाकनियों का मंदिर, कृष्ण वाटिका और श्रद्वानाथ जी का आश्रम दर्शनीय आकर्षण हैं।
हवेलियाँ
शेखावाटी के राजपूत किलों एवं हवेलियों में बनी सुंदर फ्रेस्को पेंटिंग्स दुनिया भर में प्रसिद्ध हैं। इसी के चलते शेखावाटी अंचल को राजस्थान के ओपन आर्ट गैलरी की संज्ञा दी जाती है। 1830 से 1930 के दौरान व्यापारियों ने अपनी सफलता और समृद्धि को प्रमाणित करने के उद्देश्य से सुंदर एवं आकर्षक चित्रों से युक्त हवेलियों का निर्माण कराया। इनमें चार चौक हवेली, चेतराम संगनीरिया हवेली, राठी परिवार हवेली, श्योनारायण कयल हवेली, श्रद्धा नाथ जी का आश्रम आदि प्रमुख हैं। हवेलियों के रंग शानों-शौकत के प्रतीक बने। समय गुजरा तो परंपरा बन गए और अब तो विरासत का रूप धारण कर चुके हैं। कलाकारों की कल्पना जितना उड़ान भर सकती थी, वह सब इन हवेलियों की दीवारों पर आज देखने को मिलता है तहसील मुख्यालय से करीब 45 किलोमीटर दूर गांव गनेड़ी में गिनोड़ियो की हवेली,अशोक स्तम्भ,नागा छतरी, महात्मा ज्योतिबा फुले सर्किल आदि प्रमुख है।
होटल एवं गेस्ट हाऊस
चांदनी होटल, गणपति होटल, अशीष होटल।
धर्म और समारोह
सभी प्रमुख हिंदू और मुस्लिम त्योहारों को मनाते हैं। प्रमुख हिंदू त्यौहारों में से कुछ हैं : होली, दीपावली, मकर संक्रांति, रक्षाबंधन, सावन, तीज और गौगा, सहकर्मी, गणगौर आदि। यहाँ पर होली पर विशेष रूप से गींदड़ नृत्य का आयोजन होता है जो देश विदेश में बहुत प्रसिद्ध है।
खमार गाँव, संग्रामपुर (मुंगेर)
खमार संग्रामपुर, मुंगेर, बिहार स्थित एक गाँव है।
ज़करिया (इस्लाम)
ज़करिया (इस्लाम) अंग्रेज़ी:Zechariah in Islam) क़ुरआन में वर्णित अरबी भाषा में नबी पैग़म्बर का नाम है। वह हज़रत सुलेमान बिन दाऊद (अ .) के वंशजों में से एक थे।
इस्लाम धर्म की महत्वपूर्ण पुस्तक क़िसासुल अंबिया और ऐतिहासिक पुस्तकों के अनुसार "हज़रत जकरिया निःसंतान थे। पत्नी बहुत बूढ़ी थी, लेकिन उसे बच्चे चाहिए थे। उन्होंने वारिस के लिए अल्लाह से दुआ की। ईश्वर ने आपको एक पुत्र दिया जिसका नाम आपने ईश्वर के आदेश के अनुसार हज़रत याह्या (अ.) रखा । वृक्ष के साथ आरी से काटे जाने की कथा इनके ही संबंध में मशहूर है वो क़ुरआन में नहीं पुस्तकों में अलग अलग राये है।
इन्हें भी देखें
इब्राहीमी धर्म
दिल्ली सराय रोहिल्ला रेलवे स्टेशन
दिल्ली सराय रोहिल्ला , भारत की राजधानी दिल्ली में स्थित एक रेलवे स्टेशन है। यह स्टेशन पुरानी दिल्ली रेलवे स्टेशन से चार किलोमीटर की दूरी पर स्थित है। इस स्टेशन का कोड DEE है। इस स्टेशन का प्रबंधन उत्तर रेलवे ज़ोन के दिल्ली मण्डल द्वारा किया जाता है। दिल्ली से हरियाणा,  पंजाब, राजस्थान और गुजरात जाने वाली बहुत सी गाड़ियां यहां रुकती हैं। लगभग २० रेलगाड़ियां जिनमें दुरंतो और वातानुकूलित रेलगाड़ियां भी शामिल हैं इसी स्टेशन से शुरु होती हैं। यह स्टेशन मुख्यतः मीटर गेज की रेलवे लाइन के लिए निश्चित था। यह स्टेशन अन्य बड़े स्टेशन जैसे नई दिल्ली रेलवे स्टेशन, दिल्ली जंक्शन रेलवे स्टेशन और हजरत निजामुद्दीन रेलवे स्टेशन की तुलना में अपेक्षाकृत छोटा भी है। यह जगह मुगल काल में यात्रियों के लिए सराय रूप में प्रयोग होती थी।
ज़करिया (इस्लाम)
इन्हें भी देखें
क़िसासुल अंबिया
सन्दर्भ
=बाहरी कड़ियाँ =
खैरा गाँव, संग्रामपुर (मुंगेर)
खैरा संग्रामपुर, मुंगेर, बिहार स्थित एक गाँव है।
सात्विक रेड्डी
सात्विक रेड्डी (जन्म 12 जनवरी 2002) एक भारतीय क्रिकेटर हैं। उन्होंने अपनी लिस्ट ए में पदार्पण 28 फरवरी 2021 को हैदराबाद के लिए, 2020–21 विजय हजारे ट्रॉफी में किया।
इसराइल व्यापार मेलों और कन्वेंशन सेंटर
Tel Aviv Convention Center - इसराइल व्यापार मेलों और कन्वेंशन सेंटर (Israel Trade Fairs & Convention Center) Rokach बोलवर्ड में उत्तरी तेल अवीव, इसराइल, तेल अवीव विश्वविद्यालय के रेलवे स्टेशन के निकट में स्थित है। 1932 में स्थापित, 2 मिलियन आगंतुकों और के बीच में 45 से 60 प्रमुख घटनाओं सालाना मेजबान. यह 10 विभिन्न हॉल और शोरूम और एक बड़े आउटडोर जगह है।
खानतोड़ा
खानतोड़ा (Khantora) भारत के पश्चिम बंगाल राज्य के हावड़ा ज़िले में स्थित एक शहर है। यह कोलकाता महानगर क्षेत्र का भाग है।
गोनाई गाँव, संग्रामपुर (मुंगेर)
गोनाई संग्रामपुर, मुंगेर, बिहार स्थित एक गाँव है।
यहया (इस्लाम)
यहया (इस्लाम) याह्या, याहया [अंग्रेज़ी]]:John the Baptist in Islam) क़ुरआन में वर्णित अरबी भाषा में नबी पैग़म्बर का नाम है हज़रत ज़करिया के पुत्र थे ।
इस्लाम धर्म की महत्वपूर्ण पुस्तक क़िसासुल अंबिया और ऐतिहासिक पुस्तकों के अनुसार "हज़रत यहया का ज़िक्र उन्हीं आयतों में आया है जिन में पिता हज़रत ज़करिया का आया है।
क़ुरआन में वर्णन
ऐ यहया किताब (तौरेत) मज़बूती के साथ लो और हमने उन्हें बचपन ही में अपनी बारगाह से नुबूवत और रहमदिली और पाक़ीज़गी अता फरमाई और वह (ख़ुद भी) परहेज़गार और अपने माँ बाप के हक़ में सआदतमन्द थे और सरकश नाफरमान न थे  और (हमारी तरफ से) उन पर (बराबर) सलाम है जिस दिन पैदा हुए और जिस दिन मरेंगे और जिस दिन (दोबारा) ज़िन्दा उठा खड़े किए जाएँगे । (क़ुरआन 19:12-15)
इन्हें भी देखें
इस्लाम के पैग़म्बर
क़िसासुल अंबिया
सन्दर्भ
=बाहरी कड़ियाँ =
अजय (फ़िल्म)
अजय सुनील दर्शन द्वारा निर्मित और निर्देशित 1996 में बनी हिन्दी भाषा की फिल्म है। सनी देओल, करिश्मा कपूर, रीना रॉय और सदाशिव अमरापुरकर मुख्य कलाकार हैं। अन्य कलाकारों में किरण कुमार, सुरेश ओबेरॉय, मोहनीश बहल, शरत सक्सेना, फरीदा ज़लाल, लक्ष्मीकांत बेर्डे और अन्य शामिल हैं।
संक्षेप
महाराजा (सुरेश ओबेरॉय) और रणवीर (किरण कुमार) मनोरमा उर्फ रमा (करिश्मा कपूर) को अभिभावक के रूप में चाहते हैं। वे उसे जो भी पसंद है देते हैं लेकिन वह उनकी मांग से इंकार कर देती है और जो चाहे करती है। रणवीर दुर्गा (रीना रॉय) को गर्भवती कर देता है और अपने बड़े भाई महाराजा के सामने इनकार कर देता है। दुर्गा गुस्से में कहती है कि वह उन्हें बर्बाद कर देगी। एक बार अजय (सनी देओल) रमा को देखता है और पहली नज़र में उसके साथ प्यार हो जाता है। लेकिन रमा उससे नफरत करती है। महाराजा और रणवीर दोनों चाहते हैं कि रमा रूपेश (मोहनीश बहल) से शादी करें क्योंकि वह भी एक अमीर व्यक्ति है। लाला (सदाशिव अमरापुरकर) महाराजा और रणवीर का मुख्य आदमी है। उसका बेटा रुपपाय्या (लक्ष्मीकांत बेर्डे) अजय का एक अच्छा मित्र है। दुर्गा महाराजा और रणवीर को नष्ट करने की कोशिश करती है। अजय की बहन की शादी के समय रणवीर पुलिस निरीक्षक (शरत सक्सेना) भेजता है और उसे चोरी के लिए गिरफ्तार किया जाता है। इस बीच अजय को गिरफ्तार किया जाता है और रणवीर और महाराजा अजय की मां को परेशान करते हैं।
सूज़न बॉयल
सूज़न बॉयल (जन्म 1 अप्रैल 1961) एक स्कॉटिश गायिका हैं, जो 11 अप्रैल 2009 को अंतर्राष्ट्रीय स्तर पर लोगों के आकर्षण का तब केंद्र बनीं, जब उन्होंने ब्रिटेन्स गॉट टैलेंट पर एक प्रतियोगी के रूप में प्रस्तुत होकर "आई ड्रीम्ड अ ड्रीम" गाया.Les Misérables
बॉयल में वैश्विक रूचि उनकी ज़बरदस्त आवाज़ और मंच पर उनकी सादगी भरी उपस्थिति के बीच विरोधाभास के कारण भड़की. श्रोताओं के सान्निध्य में उनके प्रदर्शन के बाद सर्वप्रथम प्रभाव के रूप में दर्शकों द्वारा खड़े होकर उन्हें मिली प्रशंसा ने अंतर्राष्ट्रीय मीडिया और इंटरनेट प्रतिक्रिया को प्रेरित किया। ऑडिशन के नौ दिनों के भीतर, बॉयल के शो से वीडियो, विभिन्न साक्षात्कार और उनका 1999 का गायन "क्राई मी अ रीवर" - 100 मीलियन बार देखा गया, जो एक ऑन-लाइन रिकॉर्ड है। मीडिया की लगातार दिलचस्पी के बावजूद, उन्हें बाद में इस शो के फ़ाइनल में नृत्य-मंडली डाईवर्सिटी के पीछे, द्वितीय स्थान प्राप्त हुआ।
प्रारंभिक जीवन
सूज़न बॉयल का जन्म ब्लैकबर्न, पश्चिम लोथियन स्कॉटलैंड में, द्वितीय विश्व युद्ध के दिग्गज तथा बिशप ब्लेज़ के एक गायक, खदान-कर्मी, पैट्रिक बॉयल और आशुलिपिक, ब्रिजेट के यहां हुआ था, जो दोनों ही काउंटी डोनेगल, आयरलैंड के आप्रवासी थे। चार भाइयों और छह बहनों में वह सबसे छोटी थीं।
अपनी 47 वर्षीय मां से जन्मने वाली बॉयल की पैदाइश, अल्प रूप से ऑक्सीजन से वंचित होने के कारण, मुश्किल रही और बाद में उसमें सीखने की कठिनाइयों के लक्षण पाए गए। बॉयल कहती हैं, एक बच्चे के रूप में उस पर धौंस जमाई गई और उसका स्कूल में उपनाम रखा गया था "सूसी सिम्पल".
प्रारंभिक गायकी
बॉयल ने स्वर शिक्षक फ्रेड ओ'नील से गायन सीखा. वे एडिनबरा अभिनय स्कूल गईं और एडिनबरा फ्रिंज में भाग लिया। ब्रिटेन्स गॉट टैलेंट से पहले, उनका प्रमुख अनुभव चर्च में गायन और अपने गांव के पब में करॉओके रहा। उन्होंने माई काइंड ऑफ़ पीपल के लिए कई बार ऑडीशन दिया था। लंबे समय तक वे नॉक श्राइन, काउंटी मेयो आयरलैंड जाने वाली अपने पैरिश चर्च की तीर्थ यात्राओं में भाग लेती रहीं और वहां मैरियन बैसिलीका में गाना गाया.
इन बरसों में "द वे वी वेर" और "आई डोन्ट नो हाउ टु लव हिम" जैसे गाने उनके रंगपटल में शामिल हुए हैं। ब्रिटिश अख़बारों ने कुछ आरंभिक प्रदर्शनों के "विशेष" वीडियो क्लिप उनके पास होने का दावा किया है। 1995 में ईस्ट किलब्राइड के ओलंपिया शॉपिंग सेंटर में माइकल बैरीमोर के माई काइंड ऑफ़ पीपल के लिए उनके ऑडीशन को फिल्माया गया था। इस शौकिया वीडियो से पता चलता है कि बैरीमोर जाहिर तौर पर उसका मज़ाक उड़ाने में अधिक रुचि ले रहे थे।
1999 में, बॉयल ने अपनी सारी जमा पूंजी का इस्तेमाल एक पेशेवर डेमो टेप के भुगतान के लिए किया, जिसकी प्रतियों को उन्होंने बाद में रिकॉर्ड कंपनी, रेडियो प्रतिभा प्रतियोगिता, स्थानीय और राष्ट्रीय टी.वी. को भेजा. डेमो टेप में "क्राई मी अ रीवर" और "किलिंग मी सॉफ्टली विथ हिज़ सॉन्ग" के उनके संस्करण शामिल थे और उनकी स्वर परीक्षा के बाद, इसे इंटरनेट पर अपलोड किया गया।
बॉयल द्वारा कई स्थानीय गायन प्रतियोगिताएं जीतने के बाद, उनकी मां ने उन्हें ब्रिटेन्स गॉट टैलेंट में प्रवेश करने और पैरिश चर्च से कहीं अधिक व्यापक उसके दर्शकों के सामने गाने का जोखिम उठाने का आग्रह किया। पूर्व कोच ओ'नील ने कहा कि बॉयल ने द एक्स फैक्टर के लिए ऑडिशन को छोड़ दिया, क्योंकि उनका मानना था कि लोग अपनी शक़्ल-ओ-सूरत के लिए चुने जा रहे थे और उन्होंने ब्रिटेन्स गॉट टैलेंट में प्रवेश की अपनी योजना को लगभग त्याग ही दिया था। ओ'नील ने उनके इस विश्वास के बावजूद कि "... वह काफी उम्रदराज़ है और यह युवाओं का खेल है" उन्हें ऑडिशन के लिए मनाया. बॉयल ने कहा कि उनकी मां की मृत्यु ने उन्हें ब्रिटेन्स गॉट टैलेंट में जाने और अपनी मां को श्रद्धांजलि देने के लिए एक संगीतमय कॅरिअर का चुनाव करने के लिए प्रेरित किया। उसके बाद से, शो में उनका प्रदर्शन सार्वजनिक रूप से उनका पहला गायन था।
व्यक्तिगत जीवन
अपनी 10 वर्षीय बिल्ली, पेबल्स के साथ बॉयल अभी भी पारिवारिक घर में रहती हैं, जो कि चार बेडरूम वाला कौंसिल गृह है।
उनके पिता की 1990 के दशक में मृत्यु हो गई थी और उनके भाई-बहनों ने घर छोड़ दिया। बॉयल ने कभी शादी नहीं की और वे अपनी बुज़ुर्ग मां की 91 साल की उम्र में 2007 में मृत्यु तक देख-भाल करती रहीं, जिसका अर्थ है कि उन्हें खुद के लिए कभी कोई समय नहीं मिला। एक पड़ोसी ने बताया कि जब ब्रिजेट बॉयल की मृत्यु हुई, तो उनकी बेटी "तीन या चार दिनों तक ना तो बाहर आती थीं और ना ही दरवाज़ा या फोन का जवाब दिया करती थीं।"
बॉयल ब्लैकबर्न में अवर लेडी ऑफ़ लोर्डेस चर्च में एक स्वयंसेविका के रूप सक्रिय रहती हैं, जहां वे मंडली के बुजुर्ग सदस्यों से उनके घरों पर मिलती रहती हैं।
ब्रिटेन्स गॉट टैलेंट
अगस्त 2008 में, बॉयल ने ब्रिटेन्स गॉट टैलेंट की तीसरी श्रृंखला में ऑडीशन के लिए आवेदन प्रस्तुत किया और ग्लासगो में एक प्रारंभिक परीक्षा के बाद स्वीकार कर ली गईं। जब बॉयल शहर के क्लाइड सभागार में पहली बार ब्रिटेन्स गॉट टैलेंट पर प्रस्तुत हुई, उन्होंने कहा कि वह "ऐलेन पेज" जितनी ही सफल, एक संगीतमाय थिएटर गायिका बनने की आकांक्षी हैं। बॉयल ने ब्रिटेन्स गॉट टैलेंट की तीसरी श्रृंखला के प्रथम चरण में ले मिज़रेबल्स से आई ड्रीम्ड अ ड्रीम गाया, जिसके 11 अप्रैल 2009 को प्रसारित होने पर, एक करोड़ से अधिक दर्शकों ने देखा. अमांडा होल्डेन ने उनके प्रदर्शन को सुनने के बाद, दर्शकों के शुरूआती उदासीन रवैये और बाद के "आज तक की विशालतम जागरण ध्वनि" पर टिप्पणी की।
इस प्रदर्शन की व्यापक रूप से चर्चा हुई और करोड़ों लोगों ने इस वीडियो को YouTube पर देखा. बॉयल इस प्रतिक्रिया की तीव्रता से "बिल्कुल हक्का-बक्का" थीं। बॉयल को भान है कि ब्रिटेन्स गॉट टैलेंट पर उनके बाह्य स्वरूप के कारण दर्शक उनके प्रति शुरूआत में रूखे थे, लेकिन उन्होंने अपनी छवि को बदलने से इन्कार कर दिया। प्रस्तुति के बाद पेज ने बॉयल के साथ एक युगल गायन में रुचि व्यक्त की है, और उन्हें संबोधित करते हुए कहा कि वे "उन सभी के लिए एक आदर्श हैं, जिनके पास एक ख्वाब है।" बॉयल के "आई ड्रीम्ड अ ड्रीम" गायन को ले मिज़रेबल्स के वैंकूवर निर्माण में टिकटों की बिक्री में भारी उछाल को प्रेरित करने का श्रेय दिया गया। संगीतमय ले मिज़रेबल्स के निर्माता कैमरॉन मैकिनटोश ने भी प्रस्तुति की सराहना करते हुए, इसे "heart-touching, रोमांचकारी और विभोर करने वाला कहा.
उनका 40 में से एक प्रदर्शन था, जिन्हें सेमी फाइनल में भेजा गया। 24 मई 2009 को प्रथम सेमी-फाइनल के दौरान वे अंत में प्रस्तुत हुईं, जिसमें उन्होंने संगीतमय कैट्स से "मेमोरी" पेश किया। जनता के वोटों में उनका सर्वाधिक वोट पाने वाला प्रदर्शन था और वे फ़ाइनल में पहुंचीं. फ़ाइनल जीतने के लिए वे स्पष्ट रूप से पसंदीदा उम्मीदवार थीं, पर डाईवरसिटी के पीछे द्वितीय स्थान प्राप्त कर सकीं; UK TV दर्शक, 17.3 मीलियन दर्शकों का रिकॉर्ड था।
अस्पताल में भर्ती होना और BGT दौरा
द प्रेस कम्प्लेंट्स कमीशन (PCC), बॉयल के अनियमित व्यवहार संबंधित प्रेस रिपोर्टों और उनकी मानसिक हालत के बारे में अटकलों से चिंतित हो गया और संपादकों को उनकी प्रेस आचार संहिता खंड 3 (गोपनीयता) का स्मरण कराया. फ़ाइनल के अगले दिन, बॉयल को द प्रायरी, लंदन में एक निजी मनोरोग क्लिनिक में भर्ती कराया गया, टॉकबैकथेम्स ने व्याख्या की "शनिवार की रात शो के बाद, सूज़न क्लांत हो गई हैं और भावनात्मक रूप से ख़ालीपन महसूस किया।" अस्पताल में उनकी भर्ती ने लोगों का व्यापक ध्यान आकर्षित किया, जिस दौरान प्रधानमंत्री गॉर्डन ब्राउन ने भी उनके स्वास्थ्य लाभ के लिए दुआएं भेजीं. कॉवेल ने BGT दौरे में भाग लेने के लिए बॉयल के अनुबंध दायित्व में छूट देने की पेशकश की। उनके परिवार ने कहा "पिछले सात हफ्तों से अनवरत उन्हें चकनाचूर कर दिया गया है और इसका उन पर दुष्प्रभाव पड़ा है [...लेकिन...] उनका सपना बिल्कुल सजीव है," चूंकि उन्हें स्वतंत्रता दिवस समारोह के लिए व्हाइट हाउस में आमंत्रित किया गया है।
बॉयल ने अपने दाखिले के पांच दिन बाद क्लिनिक छोड़ दिया और कहा कि वे BGT दौरे में शामिल होंगी. हालांकि, उन्होंने पूर्वाभ्यासों में आने से इन्कार कर दिया और द डेली टेलीग्राफ़ ने रिपोर्ट दी कि बॉयल निर्धारित 23 UK दौरे के आयोजन-स्थलों में से केवल कुछ में प्रस्तुति देना चाहती हैं, ताकि वे "अपने प्रथम एल्बम के लिए अपनी आवाज़ सही-सलामत रख सकें."
एल्बम और अमेरिकी कॉन्सर्ट टूर
बॉयल का पहला एल्बम, आई ड्रीम्ड अ ड्रीम 23 नवम्बर 2009 को जारी किया जाएगा. एल्बम में लोकप्रिय "वाइल्ड हॉर्सेस" (उनके प्रथम एकल के रूप में निर्धारित) और "यू विल सी" का पुनर्गायन शामिल होगा और साथ ही, गीत "आई ड्रीम्ड अ ड्रीम", "मेमोरी 'और "क्राई मी अ रीवर" भी. पूर्व बिक्री मामले में यह एल्बम, उपलब्ध होने के तुरंत बाद Amazon.com का सर्वश्रेष्ठ बन गया। बॉयल नवंबर में एल्बम के जारी होने को गति देने के लिए अमेरिकी कंसर्ट टूर पर जाएंगी.
मीडिया प्रभाव
बॉयल द्वारा सहसा ख्याति प्राप्त करने को सुगम बनाने में YouTube, फ़ेसबुक और ट्विटर जैसी वेबसाइटें महत्वपूर्ण रहीं: उनकी ऑडीशन की सबसे लोकप्रिय YouTube वीडियो ने पहले 72 घंटे में ही लगभग 2.5 मीलियन की संख्या को छुआ. प्रस्तुति के अगले दिन Digg पर YouTube वीडियो सर्वाधिक लोकप्रिय था। वही वीडियो Reddit पर इतना लोकप्रिय सिद्ध हुआ कि इसे साइट के मुख-पृष्ठ पर रखा गया। एक सप्ताह के भीतर, एक ऑनलाइन रिकॉर्ड स्थापित करते हुए ऑडिशन वाली प्रस्तुति को 66 मीलियन से अधिक बार देखा गया, जबकि विकिपीडिया पर उनकी जीवनी लेख ने करीब पांच लाख पाठकों को आकर्षित किया। सिर्फ नौ दिनों के अंदर 20 विभिन्न वेब साइटों पर कुल 103 मीलियन बार वीडियो देखा गया। द लॉस एंजिल्स टाइम्स ने लिखा कि YouTube पर उनकी लोकप्रियता का आंशिक कारण एक छोटी-सी क्लिप में व्यापक भावनाओं का समावेश हो सकता है, जो "इंटरनेट के लिए बिल्कुल उपयुक्त था".
दुनिया भर के कई समाचार पत्रों ने (चीन, ब्राज़ील और पश्चिमी एशिया सहित  ) बॉयल की प्रस्तुति पर लेख निकाले. ब्रिटिश अख़बार द सन ने उन्हें प्रथम श्रृंखला के विजेता के सन्दर्भ में "पाउला पॉट्स" उपनाम दिया। अमेरिका में कई टिप्पणीकारों ने भी बॉयल और पॉल पॉट्स की प्रस्तुति के बीच कई समानताएं देखीं. ABC न्यूज़ ने उद्घोषित किया "ब्रिटेन की नवीनतम पॉप सनसनी" और उसके मनोरंजन विभाग ने बॉयल को शीर्षक पंक्तियों में "महिला जिसने सिमोन कॉवेल को चुप करा दिया" के रूप में उकेरा.
ब्रिटेन्स गॉट टैलेंट में अपनी प्रस्तुति के कुछ ही सप्ताह के भीतर, बॉयल STV के द फाइव थर्टी शो पर अतिथि बनीं। CBS के अर्ली शो, गुड मॉर्निंग अमेरिका, NBC के टुडे और FOX के अमेरिकाज़ न्यूज़रूम पर और ओपरा विनफ्रे शो पर उपग्रह के ज़रिए उनसे बातचीत की गई। लैरी किंग लाइव पर उपग्रह के ज़रिये, बॉयल ने माई हार्ट विल गो का एक कैप्पेला पंक्ति को प्रस्तुत किया। जे लेनो के ड्रैग में भी उनका चित्रण किया गया, जिसने मज़ाक करते हुए कहा कि वे उसकी मां के स्कॉटिश विरासत के माध्यम से संबंधित थे।
स्वरूप द्वारा आंकना
द हफिंगटन पोस्ट ने टिप्पणी की कि इस शो के निर्माताओं को इस कहानी चाप की क्षमता का आभास हो गया होगा कि बॉयल को जान बूझ कर इस तरह पेश किया जाए, जिससे इस शुरूआती प्रतिक्रिया को बढ़ावा मिले। हेराल्ड ने बॉयल की कहानी का वर्णन एक आधुनिक दृष्टान्त और बाह्य स्वरूप के आधार पर दूसरों की व्याख्या करने की लोगों की प्रवृत्ति पर एक फटकार के रूप में किया। इसी तरह, इंटरटेनमेंट वीकली ने कहा कि बॉयल की प्रस्तुति, शारीरिक आकर्षण और प्रदर्शन से ग्रस्त संस्कृति में प्रतिभा और कलात्मकता की एक विजय थी। द वॉशिंगटन पोस्ट का मानना था कि उनकी आरंभिक चाल-ढाल और घरेलू रूप ने निर्णायकों और दर्शकों को उकसाया कि वे "उसके द्वारा एक बतख की तरह चीख मारने का इंतज़ार कर रहे थे". न्यूयॉर्क के डेली न्यूज़ ने कहा कि एक निरीह व्यक्ति का उपहास या अपमान करना और फिर एक अप्रत्याशित विजय का आनंद लेना, साहित्य में एक आम रूपक है और यह दर्शकों की कमज़ोर उम्मीदों और उसके गाने की गुणवत्ता के बीच का तीव्र विरोधाभास ही था, जिसने बॉयल की प्रस्तुति को टेलीविजन का एक आकर्षक अंश बना दिया।
'नारीवादी' दृष्टिकोण
द गैदरिंग नोट के संगीत समीक्षक आर. एम. कैम्पबेल ने उनकी तुलना एल्ला फिट्ज़गेराल्ड से इस मायने में की कि "[...यह] सच में, सच में अगर एक महिला आकर्षक नहीं है, तो कॅरियर बनाना मुश्किल है।" हफिंगटन पोस्ट के एक अन्य लेख में, लेट्टी कोटिन पोगरबिन ने लिखा कि हालांकि हो सकता है "लोग प्रतिभा की निरर्थकता में गुज़रे सालों के लिए रोएं", बॉयल का प्रदर्शन उस युवा संस्कृति पर, जो अक्सर मध्यम आयु वर्ग की महिलाओं को खारिज करती है "एक निश्चित आयु की महिलाओं" के लिए एक विजय थी। तान्या गोल्ड ने द गार्जियन में लिखा कि बॉयल के रूखे स्वागत और पॉल पॉट्स के प्रथम ऑडीशन में उनके प्रति अधिक तटस्थ प्रतिक्रिया के बीच अंतर ने समाज की अपेक्षाओं को उजागर किया है कि महिलाओं को सुंदर और प्रतिभाशाली, दोनों होना होगा, जबकि पुरुषों से ऐसी कोई उम्मीद नहीं रखी जाती. लॉस एंजिल्स स्वर शिक्षक एरिक वेट्रो ने कहा "एक अछूत कल्पनालोक की देवी के विपरीत वे एक साधारण महिला हैं और शायद इसलिए लोगों ने उनके प्रति प्रतिक्रिया जताई."
आधुनिक सनकी शो
टीकाकारों ने ब्रिटेन्स गॉट टैलेंट को विक्टोरियन फ्रीक शो के आधुनिक रूपांतरण के तौर पर तुलना की है; एक मनोचिकित्सक, ग्लेन विल्सन ने कहा कि "[प्रतियोगियों की] कमियां और कमजोरियां उतनी ही महत्वपूर्ण हैं जितनी उनकी प्रतिभा. हम उस तनाव का आनंद लेते हैं, जिसमें हम इन लोगों को डालते हैं कि - क्या वे बचेंगे या नहीं बच पाएंगे?" मार्क बोरकोवस्की ने कहा कि यह शो प्रसिद्धि के निर्माताओं के लिए एक शानदार धारावाहिक रहा है (सिमोन कॉवेल और टॉकबैक TV)। कैम्ब्रिज विश्वविद्यालय में क्लासिक्स की प्रोफेसर मैरी बिअर्ड ने बॉयल की घटना की तुलना होटेन्टोट वीनस से की और कहा:" बार्टमन के प्रबंधकों का तर्क ITV वालों से भिन्न नहीं था, जो सूज़न बॉयल के प्रदर्शन को जायज़ ठहराने की तलाश कर रहे थे। यह दौलत और शोहरत के लिए एक मौका है, वे कहते हैं ... सच्चाई यह है कि सूज़न बॉयल एक कमज़ोर और शोषित मध्यम आयु वर्ग की महिला हैं। वह भविष्य का सितारा नहीं है, जिसे BGT की बदौलत एक भाग्यशाली मौका मिला."
'अमेरिकन ड्रीम'
कई मीडिया सूत्रों ने टिप्पणी की कि बॉयल की सफलता की संयुक्त राज्य अमेरिका में लगता है कुछ विशेष गूंज हुई है। एक अमेरिकी मनोरंजन संवाददाता को द स्कॉट्समन में बॉयल की कहानी की तुलना अमेरिकन ड्रीम से करते हुए उद्धृत किया गया है, जहां यह विपत्ति और ग़रीबी पर प्रतिभा की विजय का द्योतक है। द एसोसिएटेड प्रेस ने उनकी साधारण जीवन-शैली और उनके मूल नगर में शहरीपन की कमी को ध्यान में रखते हुए, इसे बॉयल की "तंगहाली की कहानी" के रूप में वर्णित किया है इसी प्रकार, द इंडीपेनडेंट्स के न्यूयॉर्क संवाददाता डेविड अस्बोर्न ने लिखा कि उन "परी कथाओं के लिए, जहां साफ़ तौर पर एक प्रभावहीन अचानक सुंदर हो जाता है, चाहे वह श्रेक हो या माई फेयर लेडी" संयुक्त राज्य अमेरिका प्रतिक्रिया जताता है।
सांस्कृतिक सन्दर्भ
अमेरिकी कार्टून शो साउथ पार्क ने "फैट बिअर्ड" कड़ी में सूज़न बॉयल का हवाला दिया, जो 22 अप्रैल 2009 को प्रसारित हुआ था; लेट नाईट विथ जिमी फैलन ने एक हास्यप्रद स्केच प्रसारित किया, जिसमें सूज़न बॉयल की प्रस्तुति के बाद लोगों पर पड़ने वाले "फील गुड" प्रभाव को दर्शाया गया; द सिम्पसंस ने अपनी 20वीं सालगिरह के शो "स्प्रिंगफील्ड गॉट टैलेंट" के लिए एक नया विज्ञापन प्रसारित किया, जिसमें होमर सिम्पसन बॉयल की तरह ही सफल होने के अपने सपनों के बारे में बात करता है।  वीडियो गेम द सिम्स 3 के लिए एक यूरोपीय ट्रेलर में बॉयल सदृश चरित्र शामिल है, जिसका मज़ाक उड़ाया जाता है। जून 2009 को BBC रेडियो 4 ने "आई ड्रीम्ड अ ड्रीम" नाम की एक लघु कहानी प्रसारित की, जो ब्रिटेन्स गॉट टैलेंट पर बॉयल की प्रस्तुतियों और गॉर्डन ब्राउन की राजनीतिक मुश्किलों के संयोजन पर आधारित थी।
धनौल्टी
धनौल्टी (Dhanaulti) भारत के उत्तराखण्ड राज्य के टिहरी गढ़वाल ज़िले में स्थित एक बस्ती है।
विवरण
धनौल्टी मसूरी से लगभग तीस किलोमीटर दूर टिहरी जाने वाली रोड पर है, ये शांत और खूबसूरत जगह। अब धीरे घीरे एक हिल स्टेशन के रूप में ये अपनी पहचान बनाता जा रहा है। धनौल्टी देवदार के जंगल से घिरा है। अब देवदार का जंगल ही इसकी पहचान बन चुका है। यहां रहने के लिए कुछ होटल बन गये है। गढवाल मंडल टूरिज्म का गेस्ट हाउस भी है। शहर की भीड भीड से दूर आना चाहते हैं तो धनौल्टी आदर्श जगह है। मसूरी घूमने के बाद यहां ठहरा जा सकता है।
वायु मार्ग
देहरादून का जॉली ग्रांट हवाई अड्डा धनौल्टी से 82 किमी दूर स्थित है। और दिल्ली हवाई अड्डा करीब 400 किमी
रेल मार्ग
धनौल्टी का नज़दीकी रेलवे स्टेशन देहरादून ही है, जो 60 किमी दूर है।
सड़क मार्ग
सड़क मार्ग से धनौल्टी पहुँचने के लिए देहरादून से होते हुए बस से धनौल्टी पहुँच सकते हैं। ओला कैब लेकर आप धनोल्टी जा सकते हैं। और कुछ लोकल गाड़ियों के माध्यम से आप धनोल्टी पहुंच सकते हैं।
कार्लो एंसेलोटी
कार्लो एंसेलोटी (Carlo Ancelotti) एक इतालवी पेशेवर फुटबॉल मैनेज़र और पूर्व खिलाड़ी हैं जो ला लीगा क्लब रियल मैड्रिड के प्रबंधक हैं। सर्वकालिक श्रेष्ठतम प्रबंधकों में से एक माने जाने वाले एंसेलोटी  यूईएफए चैंपियंस लीग के इतिहास में सबसे प्रतिष्ठित प्रबंधक हैं, जिन्होंने कोच के रूप में रिकॉर्ड चार बार ट्रॉफी जीती है। वह पांच चैंपियंस लीग फाइनल में टीमों का प्रबंधन करने वाले पहले और एकमात्र फुटबॉल मैनेज़र हैं। एक खिलाड़ी के रूप में उन्होंने 1989 और 1990 में एसी मिलान के साथ दो बार यूरोपीय कप जीता जिससे वह एक खिलाड़ी और मैनेज़र दोनों के रूप में यूरोपीय कप या चैंपियंस लीग जीतने वाले आठवें खिलाड़ी बने। एंसेलोटी यूरोप की सभी शीर्ष पांच लीग खिताब जीतने वाले पहले और एकमात्र मैनेजर हैं।
पार्मा
एंसेलोटी ने अपने करियर की शुरुआत 1974 में पार्मा फुटबॉल क्लब से की थी। उन्होंने 18 साल की उम्र में 1976-77 सत्र के दौरान सीरी सी में अपना पेशेवर डेब्यू किया।
अंतर्राष्ट्रीय करियर
एंसेलोटी ने 6 जनवरी 1981 को इटली की राष्ट्रीय टीम के लिए पदार्पण किया और अपना पहला और एकमात्र गोल नीदरलैंड के खिलाफ 1980 विश्व चैंपियंस गोल्ड कप में किया जो 1-1 से बराबरी पर समाप्त हुआ।
यश गुप्ता
यश गुप्ता (जन्म 1 दिसंबर 1997) एक भारतीय क्रिकेटर हैं। उन्होंने अपनी लिस्ट ए में पदार्पण 28 फरवरी 2021 को हैदराबाद के लिए, 2020–21 विजय हजारे ट्रॉफी में किया।
गोबिन्दपुर गाँव, संग्रामपुर (मुंगेर)
गोबिन्दपुर संग्रामपुर, मुंगेर, बिहार स्थित एक गाँव है।
चाँदपुर जिला
चाँदपुर जिला (চাঁদপুর জেলা) बांग्लादेश के दक्षिण-पूर्व अंचल के चट्टग्राम विभाग का एक प्रशासनिक अंचल है।
पेलमा धरमजयगढ मण्डल
पेलमा धरमजयगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
भारत–न्यूज़ीलैण्ड सम्बन्ध
भारत-न्यूजीलैंड संबंध भारत और न्यूजीलैंड के बीच मौजूद द्विपक्षीय सम्बंधों को दर्शाते हैं। दोनों ही देश एक ज़माने में ब्रिटिश साम्राज्य का हिस्सा हुआ करते थे। न्यूजीलैंड में भारतीय मूल के लगभग 175,000 लोग हैं ।
भारत और न्यूजीलैंड के बीच द्विपक्षीय संबंध 1952 में स्थापित हुए थे। भारत का न्यूजीलैंड में एक उच्चायोग (वेलिंगटन) और एक मानद वाणिज्य दूतावास (ऑकलैंड) है, जबकि न्यूज़ीलैंड का एक उच्चायोग (नई दिल्ली), एक वाणिज्य दूतावास (मुंबई), एक मानद वाणिज्य दूतावास (चेन्नई) और नई दिल्ली और मुंबई में कई व्यापार कार्यालय हैं।
2013 में न्यूजीलैंड में लगभग 23,000 भारतीय छात्र अध्ययन कर रहे थे।
रक्षा सहयोग अधिक सीमित रहा है, लेकिन संयुक्त नौसेना अभ्यास हुए हैं, और कोसोवो और सूडान में संयुक्त राष्ट्र के शांति अभियानों में भारत और न्यूजीलैंड के सैनिकों ने एक साथ सेवा की है।
प्रणब मुखर्जी ने अगस्त 2016 में न्यूजीलैंड का दौरा करने वाली पहली भारतीय राष्ट्रपति बन गए 7 नवंबर भारत सरकार आय पर करों के संबंध में दोहरे कराधान और राजकोषीय अपवंचन की रोकथाम (double taxation and prevention of fiscal evasion with respect to taxes on income) से बचने के लिए भारत और न्यूजीलैंड के बीच तीसरे प्रोटोकॉल को अधिसूचित किया।
भारत की स्वतंत्रता के बाद से भारत-न्यूजीलैंड संबंध सौहार्दपूर्ण, किंतु सीमित रहे हैं। बीते कुछ सालों में, न्यूजीलैंड ने भारत के प्रभावशाली जीडीपी विकास के कारण भारत के साथ संबंध बढ़ाने में रुचि दिखाई है।
27 नवंबर, 2017 को नई दिल्ली में पहला भारत-न्यूजीलैंड साइबर संवाद आयोजित किया गया था। भारतीय प्रतिनिधिमंडल का नेतृत्व विदेश मंत्रालय के अतिरिक्त सचिव श्री संजय कुमार वर्मा ने किया। न्यूजीलैंड के प्रतिनिधिमंडल का नेतृत्व प्रधान मंत्री और मंत्रिमंडल के राष्ट्रीय साइबर नीति कार्यालय के निदेशक श्री पॉल ऐश ने किया। चर्चा के क्षेत्रों में घरेलू साइबर नीति परिदृश्य, साइबर खतरे और न्यूनीकरण, नई प्रौद्योगिकियां, द्विपक्षीय सहयोग पर तंत्र और विभिन्न अंतर्राष्ट्रीय मंचों और क्षेत्रीय मंचों पर संभावित सहयोग शामिल थे। दोनों पक्ष 2018 में न्यूजीलैंड में अगले भारत-न्यूजीलैंड साइबर संवाद आयोजित करने के लिए सहमत हुए।
न्यूजीलैंड इंडिया रिसर्च इंस्टीट्यूट
न्यूजीलैंड इंडिया रिसर्च इंस्टीट्यूट दोनों देशों के बीच बढ़ते सहयोग का एक परिणाम है। यह वेलिंगटन में विक्टोरिया विश्वविद्यालय में स्थित है, और न्यूजीलैंड के पांच विश्वविद्यालयों (विक्टोरिया, ऑकलैंड, मैसी, कैंटरबरी और ओटागो) में लगभग 40 शिक्षाविदों को भारत और न्यूज़ीलैंड-भारत संबंधों पर शोध शामिल करेगा। जब इस संस्थान की स्थापना हुई थी, भारत-न्यूजीलैंड शिक्षा परिषद की उद्घाटन बैठक 2012 में हुई थी।
राहुल चाहर
राहुल देसराज चाहर (जन्म 4 अगस्त 1999) एक भारतीय प्रथम श्रेणी क्रिकेट है जो  राजस्थान के लिए खेलता है। वह भारतीय राष्ट्रीय अंडर 19 और अंडर 23 टीम के साथ-साथ भारत के लिए भी खेलते हैं उन्होंने 5 नवंबर 2016 को 2016-17 में रणजी ट्रॉफी  राजस्थान के लिए  प्रथम श्रेणी की शुरुआत की। उन्होंने 25 फरवरी 2017 को 2016–17 विजय हजारे ट्रॉफी में राजस्थान के लिए लिस्ट ए की शुरुआत की।.
उन्हेंने फरवरी 2017 में, उन्हें राइजिंग पुणे सुपरजायंट टीम द्वारा 2017 इंडियन प्रीमियर लीग के लिए 10 लाख के लिए खरीदा गया था।ref name="IPL"> उन्होंने 8 अप्रैल 2017 को इंडियन प्रीमियर लीग 2017 में अपना ट्वेंटी 20 क्रिकेट (टी 20) पदार्पण किया। जनवरी 2018 में, उन्हें मुंबई इंडियंस द्वारा २०१| आईपीएल नीलामी। वह 2018–19 विजय हजारे ट्रॉफी में राजस्थान के लिए अग्रणी विकेट लेने वाले नौ मैचों में बीस रन बनाकर आउट हुए।. अक्टूबर 2018 में, उन्हें [[2018-19 देवधर ट्रॉफी] के लिए इंडिया सी के टीम में रखा गया। ये आइपीयल 2019 राहुल चाहर मुम्बई इंडियंस के गेंदबाज द्वारा सर्वश्रेष्ठ 6.55 की इकॉनमी रेट थी। उन्होंने 13 विकेट चटकाए और बल्लेबाज को स्वतंत्र रूप से रन नहीं बनाने देने में बेहद प्रभावी थे। राहुल मुंबई भारतीय टीम में मयंक मार्कंडे की पीठ थे, लेकिन मार्कंडे को लगी चोट ने राहुल चाहर को एक अवसर प्रदान किया, जिसे उन्होंने दोनों हाथों से पकड़ा, और दमदार प्रदर्शन किया, जिसे 2020 के आईपीएल सीजन में भी बरकरार रखा!
बिम्बिसार
बिम्बिसार (558 ईसापूर्व – 491 ईसापूर्व) मगध साम्राज्य का सम्राट था (542 ईपू से 492 ईपू तक), उनका एक नाम श्रेणिक था , वे पहले बौद्घ धर्म के अनुयाई थे , लेकिन रानी चेलना के उपदेशों से प्रभावित होकर उन्होंने जैन धर्म अपना लिया था , उन्होंने अपने राजधानी उज्जैन में स्थापित की थी । उन्होंने अंग राज्य को जीतकर अपने साम्राज्य का विस्तार किया। यही विस्तार आगे चलकर मौर्य साम्राज्य के विस्तार का भी आधार बना।
परिचय
पुराणों के अनुसार बिम्बिसार को 'श्रेणिक' कहा गया है। बिम्बिसार ने मगध के यश और सम्मान को वैवाहिक संधियों और विजयों के माध्यम से काफी बढाया। उसकी एक रानी कोसल के राजा 'प्रसेनजित'की बहन थी और उसे दहेज स्वरूप काशी का १ लाख राजस्व वाला गांव मिला था। उसकी दूसरी रानी 'चेलना' थी, जो कि वैशाली के राजा चेटक की पुत्री थी। इन के अलावा बिम्बिसार की दो और रानियों का जिक्र भी मिलता है। एक ओर गणिका आम्रपाली का नाम जैन साहित्यों में मिलता है और दूसरी कुरु देश की राजकुमारी क्षेमा। बिम्बिसार ने ब्रह्मदत्त को परास्त कर अंग राज्य पर विजय प्राप्त की थी। बिम्बिसार के राज्य में ८०,००० गांव थे।
प्रशासन:
उसका प्रशासन बहुत ही उत्तम था, उसके राज्य में प्रजा सुखी थी। वह अपने कर्मचारियों पर कड़ी नजर रखता था। उसके उच्चाधिकारी 'राजभट्ट'कहलाते थे और उन्हें चार क्ष्रेणियों में रखा गया था - 'सम्बन्थक'सामान्य कार्यों को देखते थे, 'सेनानायक'सेना का कार्य देखते थे, 'वोहारिक'न्यायिक कार्य व 'महामात्त'उत्पादन कर इकट्ठा करते थे।
मृत्यु
बौद्ध ग्रन्थ 'विनयपिटक' के अनुसार, बिम्बिसार ने अपने पुत्र अजातशत्रु को युवराज घोषित कर दिया था परन्तु अजातशत्रु ने जल्द राज्य पाने की कामना में बिम्बिसार का वध कर दिया। उसे ऐसा कृत्य करने के लिये सिद्धार्थ के चचेरे भाई 'देवदत्त' ने उकसाया था और कई षड्यन्त्र रचा था।
बौद्ध धर्म के समर्थक:
राजा बिंबिसार को बौद्ध धर्म के प्रमुख समर्थकों में गिना जाता है। उन्होंने धर्म की स्थापना करने के लिए बहुत सारे प्रयास किए। उन्होंने गौतम बुद्ध को अपने दरबार में बुलाया और उनसे धार्मिक विचारों का विस्तारित चर्चा की। वे धर्म के विभिन्न आयामों को समझने के लिए बौद्ध भिक्षुओं और आचार्यों के संपर्क में आए।
बिंबिसार का बौद्ध धर्म पर उनका प्रभाव इतना महत्वपूर्ण था कि वे अपनी राजनीतिक और सामरिक योजनाओं में बौद्ध विचारधारा को शामिल करने के लिए प्रेरित किए जाते हैं। उन्होंने बौद्ध मठों की स्थापना की और बौद्ध संघ को आर्थिक और धार्मिक सहायता प्रदान की।
बेरी चाहर गाँव, खैरागढ़ (आगरा)
बेरी चाहर खैरागढ़, आगरा, उत्तर प्रदेश स्थित एक गाँव है। पिन कोड: 283102 है।
भूगोल
क्षेत्रफल (हे.)
जनसांख्यिकी
(जनगणना 2011 के सांख्यिकीय आंकड़ों के अनुसार)
स्पाइडर-मैन
स्पाइडर-मैन (Spider-Man) मार्वल कॉमिक्स का काल्पनिक सुपर हीरो है। इसके रचयिता स्टैन ली एवं स्टीव डिटको हैं। सबसे पहले 1962 में आई कॉमिक्स में इसकी प्रथम उपस्थिति हुई थी। कॉमिक्स में वह पीटर पार्कर के रूप में एक अनाथ बच्चा होता है जिसके माता-पिता रिचर्ड और मैरी पार्कर एक हवाई जहाज की दुर्घटना में मारे जाते हैं। न्यू यॉर्क शहर में उसे उसकी मौसी आंट मे और अंकल बेन पालते हैं। उसे किशोरावस्था और वित्तीय मुद्दों के संघर्षों से निपटते हुए दिखाया जाता है। उसकी उत्पत्ति कहानी में उसे एक रेडियोधर्मी मकड़ी काट लेती है जिससे उसमें मकड़ी से संबंधित शक्ति और क्षमताएँ आ जाती हैं। जिसमें शामिल है:- अधिकांश सतहों पर चढ़ने की क्षमता, अपने स्वयं के आविष्कार उपकरणों को कलाई पर पहनकर उपयोग करके मकड़ी के जाल को शूट करना जिसे वह "वेब-शूटर" कहता है और अपने "स्पाइडर सेन्स" से खतरों के आने से पहले आभास होना। इसी कहानी में स्पाइडर मैन मूल रूप से प्रसिद्धि पाने के लिए इस शक्ति का उपयोग करता है। एक दिन वह अंकल बेन को गोली मारते हुए भाग रहे एक चोर को जाने देने देता है। उसके बाद वह अपनी शक्ति को जिम्मेदारी से उपयोग करना सीखता है।
फ़िल्मों में
स्पाइडर मैन के ऊपर फ़िल्म बनाने का अधिकार कोलम्बिया पिक्चर्स के पास है जो सोनी पिक्चर्स इंटरटेंन्मेंट का भाग है। 2002 से 2014 तक इस स्टुडियो ने पाँच फ़िल्मों का निर्माण किया। 2015 में डिज़्नी के साथ सोनी का एक सौदा हुआ जिसके फलस्वरूप स्पाइडर मैन का किरदार मार्वल सिनेमेटिक यूनिवर्स की फ़िल्मों में प्रवेश करेगा। ऐसी पहली फ़िल्म कैप्टन अमेरिका: सिविल वॉर थी। ऐसी फिल्मों की सूची निम्नलिखित है जिसमें स्पाइडर मैन मुख्य भूमिका में है:
मुहब्बत के सिवा
मुहब्बत के सिवा राही मासूम रज़ा का प्रथम उपन्यास था। यह १९५० में उर्दू में प्रकाशित हुआ।
माहियारी
माहियारी (Mahiari) भारत के पश्चिम बंगाल राज्य के हावड़ा ज़िले में स्थित एक शहर है। यह कोलकाता महानगर क्षेत्र का भाग है।
2016 ग्रीष्मकालीन ओलंपिक में निकारागुआ
निकारागुआ निर्धारित है में प्रतिस्पर्धा करने के लिए 2016 के ग्रीष्मकालीन ओलंपिक में रियो डी जनेरियो, ब्राज़िल, 5 से 21 अगस्त, 2016.
एथलेटिक्स
निकारागुआ एथलीटों अब तक हासिल की योग्यता के मानकों में निम्नलिखित एथलेटिक्स में घटनाक्रम (अप करने के लिए 3 के एक अधिकतम एथलीटों में प्रत्येक घटना के लिए):
तैराकी
निकारागुआ प्राप्त हुआ है एक सार्वभौमिकता निमंत्रण से फिना भेजने के लिए दो तैराकों (एक पुरुष और एक महिला) ओलंपिक के लिए।
भारोत्तोलन
निकारागुआ एक निमंत्रण प्राप्त हुआ है से त्रिपक्षीय आयोग भेजने के लिए Scarleth Mercado में महिलाओं के फेदरवेट वर्ग (53 किलो) ओलंपिक के लिए।
सम्राट सिंघा
सम्राट सिंहा (जन्म 10 दिसंबर 1989) एक भारतीय प्रथम श्रेणी के क्रिकेटर हैं जो त्रिपुरा के लिए खेलते हैं।
गरम मसाला
भारत में मसालों का ज़ायका क्षेत्र के अनुसार बदलता रहता है इसीलिए पंजाबी गरम मसाले, कश्मीरी गरम मसाले, केरलाई गरम मसाले आदि नामों से मसाले बनते हैं। इनमें क्षेत्र को निवासियों के स्वाद व पसंद के अनुसार घटकों में परिवर्तन होता रहता है। इलायची, काली मिर्च, जीरा, दालचीनी व लवंग सभी मसालों में शामिल होतो हैं। बाकी घटक क्षेत्रवार या पसंद के अनुसार मिलाए जाते हैं, जैसे, पंजाबी गरम मसाले में धनिया, तेजपत्ता, सोंठ भी मिलाए जाते हैं। इसी प्रकार कश्मीरी गरम मसाले में घटकों की संख्या अधिक होती है जिससे व्यंजन में खुशबू आती है और ज़ायके में अंतर होता है। यहाँ चारों किस्म के मसालों का तुलनात्मक चार्ट दिया जा रहा है -
घटकों की मात्राएँ इस बात पर निर्भर करेंगी कि हमें कितनी मात्रा में मसाला चाहिए। आमतौर पर २०० या २५० ग्राम की कुल मात्र के आधार पर घटकों की मात्रा निर्धारित की जाती है।
विष्णुकान्त शास्त्री
आचार्य विष्णुकान्त शास्त्री (२ मई १९२९ - १७ अप्रैल, २००५) हिन्दी साहित्यकार, शिक्षविद तथा राजनेता थे। अपने जीवन के अन्तिम खण्ड में वे उत्तर प्रदेश एवं हिमाचल प्रदेश के राज्यपाल भी रहे। आपने भारत भर के विश्वविद्यालयों एवं साहित्यिक संस्थानों की व्याख्यानमालाओं में सक्रिय भाग लिया। काव्य पाठन, भ्रमण, शिक्षा साहित्य तथा दर्शन आदि के क्षेत्रों में भी उनकी विशेष रूचि थी। केवल भारत ही नहीं, तो सम्पूर्ण विश्व में हिन्दी के श्रेष्ठ विद्वान के नाते वे प्रसिद्ध थे। अपने भाषण में उचित समय और उचित स्थान पर प्रसिद्ध कवियों की कविताओं के अंश उद्धृत करने की उनमें अद्भुत क्षमता थी।
जीवन परिचय
विष्णुकान्त शास्त्री का जन्म 2 मई 1929 को कोलकाता में पंडित गांगेय नरोत्तम शास्त्री तथा रूपेश्वरी देवी के घर में हुआ। मूलतः इनका परिवार जम्मू का था। इन्होंने बी. ए., एम.ए., तथा एल.एल.बी. कलकत्ता विश्वविद्यालय से प्राप्त की। इन्होंने 1952 में एम.ए. हिन्दी में प्रथम श्रेणी में प्रथम स्थान प्राप्त किया था। इनका विवाह 26 जनवरी, 1953 को श्रीमती इन्दिरा देवी से हुआ।
उनकी शिक्षा कोलकाता के सारस्वत विद्यालय, प्रेसीडेन्सी काॅलेज और फिर कोलकाता विश्वविद्यालय में हुई। उन्होंने अपने छात्रजीवन की सभी परीक्षाएँ सदा प्रथम श्रेणी में उत्तीर्ण कीं। 1944 में वे राष्ट्रीय स्वयंसेवक संघ के सम्पर्क में आये, तो फिर सदा के लिए उससे जुड़ गये।
26 जनवरी, 1953 को उनका विवाह इन्दिरा देवी से हुआ। इसी वर्ष वे कोलकाता विश्वविद्यालय में हिन्दी के प्राध्यापक नियुक्त हुए। क्रमश उन्नति करते हुए आचार्य एवं विभागाध्यक्ष बने। आचार्य के पद से कलकत्ता विश्वविद्यालय से 31 मई, 1994 को अवकाश ग्रहण किया। ये 1944 में राष्ट्रीय स्वयं सेवक संघ से सम्बद्ध हुये। अखिल भारतीय विद्यार्थी परिषद (कलकत्ता शाखा), श्री बड़ा बाज़ार कुमार सभा, पुस्तकालय, अनामिका और भारतीय जनता पार्टी (पश्चिमी बंगाल) के अध्यक्ष रहे। 1971 में बांग्लादेश के मुक्ति संग्राम के समय धर्मयुग के सम्पादक धर्मवीर भारती के साथ आचार्य जी ने मोर्चे पर जाकर समाचार संकलित किये। बाद में वे धर्मयुग में प्रकाशित भी हुए, जिन्हें देश-विदेश में अत्यधिक प्रशंसा मिली। उनकी अन्य सभी पुस्तकें भी हिन्दी साहित्य की अमूल्य निधि हैं।
1977 में वे विधायक निर्वाचित हुए। आगे चलकर भारतीय जनता पार्टी ने उन्हें राज्यसभा में भेजा। वहाँ अपनी विद्वत्ता तथा भाषण शैली से वे अत्यधिक लोकप्रिय हुए। हिन्दी, हिन्दू, हिन्दुस्थान के प्रति अनुराग उनकी जीवनचर्या में सदा प्रकट होता था।
विष्णुकांत शास्त्री बंगीय हिन्दी परिषद के उपाध्यक्ष, भारतीय जनता पार्टी के राष्ट्रीय उपाध्यक्ष, श्यामा प्रसाद मुखर्जी स्मारक समिति के महामंत्री, भारतीय भाषा परिषद के मंत्री और भारत भवन भोपाल के ट्रस्टी भी रहे।
सीनेट, कलकत्ता विश्वविद्यालय, कार्यकारी समिति, भारतीय हिन्दी परिषद, हिन्दी अध्ययन बोर्ड इलाहाबाद विश्वविद्यालय, कार्यकारी समिति, कलकत्ता विश्वविद्यालय, बांग्लादेश सहायक समिति, हिन्दी सलाहकार समिति गृह मंत्रालय एवं सूचना प्रसारण मंत्रालय (1977-1979) के सदस्य रहे। भारत सरकार के मानव संसाधन विकास मंत्रालय की समिति तथा परामर्ष समिति (1992-1998), संसदीय राजभाषा समिति (1994-1998) के सदस्य रहे।
अटल बिहारी वाजपेयी के नेतृत्व में राष्ट्रीय जनतान्त्रिक गठबन्धन की सरकार बनने पर उन्हें पहले हिमाचल प्रदेश और फिर उत्तर प्रदेश का राज्यपाल बनाया गया। उत्तर प्रदेश के राजभवन में पूरी तरह अंग्रेजी छायी थी। शास्त्री जी ने कमरों के नाम बदलकर नीलकुसुम, अमलतास, तृप्ति, प्रज्ञा, अन्नपूर्णा जैसे शुद्ध साहित्यिक तथा भारतीयता की सुगन्ध से परिपूर्ण नाम रखे। जब केन्द्र में कंग्रेस की सरकार आयी, तो उन्हें राज्यपाल पद से हटा दिया गया।
श्री रामनवमी (18 अपै्रल) को वे पटना में गीता पर व्याख्यान देने जा रहे थे; पर 17 अपै्रल 2005 को रेल में ही हुए भीषण हृदयाघात से उनका देहान्त हो गया।
कृतियाँ
‘कवि निराला की वेदना तथा निबन्ध’, ‘कुछ चंदन की कुछ कपूर की’, ‘चिन्तन मुद्रा’, ‘अनुचिंतन’ (साहित्य समीक्षा), ‘तुलसी के हियहेरि’ (तुलसी केन्द्रित निबंध), ‘‘बांग्लादेश के सन्दर्भ में (रिपोताॅज), स्मरण को पाथेय बनने दो’, ‘सुधियां उस चंदन के वनकी’ (यात्रा वृतान्त व संस्मरण), भक्ति और शरणागत’ (विवेचन), ‘ज्ञान और कर्म’ (चिन्तन-दर्शन), ‘अनन्त पथ के यात्री’- धर्मवीर भारती (संस्मरण)।
‘उपकालिदासय’ (बांग्ला से हिन्दी), ‘संकल्प-संत्रास-संकल्प’ (बांग्लादेश की संग्रामी कविताओं का काव्यानुवाद), महात्मा गांधी का समाज दर्शन (अंग्रेजी से हिन्दी)।
‘दर्शन और आज का हिन्दी रंगमंच’, ‘बालमुकंद गुप्त: एक मूल्यांकन’, बांग्लादेश: संस्कृति और साहित्य, ‘तुलसीदासः आज के संदर्भ में’, कलकत्ता 1993’, ‘अमर आग है’ (अटल बिहारी वाजपेयी की चुनी हुई कविताओं का संकलन)। ‘रस वृन्दावन’ धर्मिक मासिक पत्रिका के प्रधान सम्पादक (1979-1984)।
उत्तरी सामार प्रान्त
उत्तरी सामार (Northern Samar) दक्षिणपूर्वी एशिया के फ़िलिपीन्ज़ देश के विसाया द्वीप दल के पूर्वी विसाया प्रशासनिक क्षेत्र में एक प्रान्त है। यह सामार द्वीप के उत्तरी भाग पर विस्तृत है और द्वीप के दो अन्य प्रान्त - सामार व पूर्वी सामार - इस से दक्षिण में स्थित हैं। उत्तर में सान बर्नारदीनो जलसन्धि के पार सोरसोगोन प्रान्त है। पूर्व में फ़िलिपीन सागर तथा पश्चिम में सामार सागर है।
बनसिया रायगढ मण्डल
बनसिया रायगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
माकड़दहा
माकड़दहा (Makardaha) भारत के पश्चिम बंगाल राज्य के हावड़ा ज़िले में स्थित एक शहर है। यह कोलकाता महानगर क्षेत्र का भाग है।
चंदूकी गाँव, संग्रामपुर (मुंगेर)
चंदूकी संग्रामपुर, मुंगेर, बिहार स्थित एक गाँव है। इसका पिन कोड ,813221 है |
इस गाँव में सभी लोग ईमानदारी से रहते हैं यह गाँव इतना सुन्दर है कि कृपया एक बार आएँ और सभी लोगों से प्यार करें और मिलें
चौहदी
1 पूरब -गनैली (कोराजी ) रामपुर
2 पशिम -दुरमट्टा (सौराना )
3 उतर -हारपुर
4 दक्षिण -बोढनिया
3 राम पासवान, गोपाल मंडल ,निरंजन मांझी ,अंगद भारत
==== 4 ,जय किशोर यादव ( मिहिला जीविका सचिव), 5मनोज कुमार यादव | ====
शिक्षा
माँ सरस्वती कोचिंग चंदुकी,(सुबोध कुमार ),
यहाँ शिक्षा सरल और सुबिधाजनक है |
गोपाल सर
सरकारी विधालय (प्रभारी -शिवनंदन रजक)
क्रिस हैमस्वर्थ
२०१५ में उन्होंने एक्शन थ्रिलर ब्लैकहैट और बायोग्राफिकल थ्रिलर फिल्म इन द हार्ट ऑफ द सी में अभिनय किया, और नेशनल लैम्पून की श्रृंखला, वेकेशन्स के पांचवे संस्करण में एक हास्य किरदार निभाया। अगले वर्ष में उन्होंने सोनी द्वारा निर्मित घोस्टबस्टर्स के रीबूट में अभिनय किया। वह स्टार ट्रेक के आगामी सीक्वल में जॉर्ज किर्क की भी भूमिका निभाएंगे।
शुऐब (इस्लाम)
शुऐब (इस्लाम),शुएब,शोएब (अंग्रेज़ी:Shuaib) क़ुरआन में वर्णित अरबी भाषा में नबी पैग़म्बर का नाम है अर्थ: "जो सही रास्ता दिखाता है", कुरआन में उनका कुल 11 बार उल्लेख है। वह मूसा (अ.) के ससुर भी थे । कुरआन के अनुसार शोएब (अ) को मदीना भेजा गया था।  जब मदीना के लोग नापतोल में कमी करते थे और हर तरह के विद्रोह और अवज्ञा में डूबे हुए थे।
इस्लाम धर्म की महत्वपूर्ण पुस्तक क़िसासुल अंबिया और ऐतिहासिक पुस्तकों के अनुसार शुएब अलैहि सलाम की कौम को दो किस्म के अज़ाब ने आ घेरा. एक ज़लज़ले का अजाब और दूसरा आग की बारिश का अजाब यानी जब वे अपने घरों में आराम कर थे तो यकायक एक हौलनाक ज़लज़ला आया। अभी यह हौलनाकी ख़त्म न हुई थी कि ऊपर से आग बरसने लगी और नतीजा यह निकला कि सुबह को देखने वालों ने देखा कि कल के सरकश और मगरूर आज घुटनों के डर औंधे झुलसे हुए पड़े हैं।
इन्हें भी देखें
इब्राहीमी धर्म
इस्लाम के पैग़म्बर
सन्दर्भ
=बाहरी कड़ियाँ =
आधा गाँव
आधा गाँव राही मासूम रज़ा का बहुचर्चित उपन्यास है जो १९६६ में प्रकाशित हुआ। इसके प्रकाशन से राही का नाम उच्चकोटि के उपन्यासकारों में लिया जाने लगा। यह उपन्यास उत्तर प्रदेश के जनपद गाजीपुर से लगभग ग्यारह मील दूर बसे गांव गंगौली के शिया समाज की कहानी कहता है।
कथानक
राही ने स्वयं अपने इस उपन्यास का उद्देश्य स्पष्ट करते हुए कहा है कि “यह उपन्यास वास्तव में मेरा एक सफर था। मैं गाजीपुर की तलाश में निकला हूँ लेकिन पहले मैं अपनी गंगौली में ठहरूँगा। अगर गंगौली की हक़ीक़त पकड़ में आ गयी तो मैं गाजीपुर का एपिक लिखने का साहस करूँगा”।
चंदिया, मध्य प्रदेश
चंदिया (Chandia) भारत के मध्य प्रदेश राज्य के उमरिया ज़िले में स्थित एक नगर है।
जय विक्रान्ता
जय विक्रान्ता 1995 में बनी हिन्दी भाषा की फिल्म है। इसका निर्देशन सुल्तान अहमद ने किया और संजय दत्त, ज़ेबा बख्तियार और अमरीश पुरी प्रमुख पात्र निभाते हैं।
संक्षेप
चौधरी अमर सिंह (आलोक नाथ) ग्रामीण भारत में एक किसान हैं और अपनी पत्नी, शारदा और बेटे, विक्रान्ताके साथ एक साधारण जीवन शैली जीते हैं। उन्होंने गन्ना उत्पादन में विशेष महारत हासिल है और उन्हें राज्य सरकार द्वारा एक पुरस्कार और एक ट्रैक्टर प्रदान किया गया है। उन्होंने अपने खेत का नाम अपने बेटे के नाम पर रखा है और वह उम्मीद करते हैं कि वह खेती जारी रखेगा।
अमर की कोशिश है कि उस पर और अन्य किसानों पर जमींदारों का कर्ज उतर जाए। यह ठाकुर प्रताप सिंह के लिए अच्छा संकेत नहीं है, जो अमर की मौत की व्यवस्था करता है। यह घटना विक्रान्ता (संजय दत्त) और शारदा के जीवन को उलट-पुलट कर देती है। विक्रान्ता को अपने पिता की मौत का बदला लेने के लिए मजबूर होना पड़ता है।
चननिया गाँव, संग्रामपुर (मुंगेर)
चननिया संग्रामपुर, मुंगेर, बिहार स्थित एक गाँव है।
जगराँव
जगराँव (Jagraon) भारत के पंजाब राज्य के लुधियाना ज़िले में स्थित एक नगर है।
विवरण
जगराँव एक नगर तथा तहसील है। यह तीन शताब्दी से अधिक पुराना नगर है। यह नगर भारतीय पंजाब प्रान्त के लगभग केन्द्र में स्थित है। सतलज नदी से लगभग १६ किमी की दूरी पर तथा लुधियाना से ३७ किमी की दूरी पर है। सतलुज नदी की निम्न भूमि एवं धैआ नामक उच्च भूमि इसके मुख्य प्राकृतिक विभाग हैं। यहाँ सिंचाई सरहिंद नहर की अबोहर शाखा से होती है। इस तहसील में जगराँव तथा रायकोट नाम के दो नगर और १६३ ग्राम हैं। यहाँ गेहूँ और चीनी का व्यापार होता है। यहाँ विलियर्ड के गोले बनाए जाते हैं। यहाँ नगरपालिका, एक अस्पताल, और एक महाविद्यालय है।
इतिहास व धर्म
जगराओं में जैन मंदिर क्षेत्र में जैनियों के लिए सबसे पवित्र स्थानों में से एक माना जाता है। पहले मंदिर में काफी शांतिपूर्ण माहौल और एक अच्छा बगीचा था। हालांकि वर्तमान में बस स्टैंड, पुलिस स्टेशन और बाजार से इसकी निकटता ने इसे शहरी जीवन के शोर से भरा एक भीड़भाड़ वाला स्थान बना दिया है। फिर भी, यह मार्च के तीसरे सप्ताह में वार्षिक दीक्षा महोत्सव के लिए दुनिया भर में जैन समुदाय के हजारों तीर्थयात्रियों को आकर्षित करता है। चार दीवारों वाला पुराना शहर, स्थानीय रूप से मुग़लपेरोड वास्तुकला के लिए जाना जाता है। यहां के स्थानीय बाजार को अनारकली बाजार के रूप में जाना जाता है, यह बाजार बहुत भीड़भाड़ वाला है।